Algav saade valmis tänu J. Meyeri partnerite toetusele.
IGAPÄEVAELU RÕÕMUD
Jumala arm on huviäratav.
Piibli laiendatud tõlkes
kirjutatakse Jakoobuse 4:6 kalduvusest kurjusele.
Seal seisab: "Aga ta annab veel suuremat armu
(Püha Vaimu väe, et ületada kalduvus kurjusele meis ja teistes)."
Siinkohal räägitakse asjaolust, kui Jumal ei ole meie elus esikohal,
sõbrustame maailmaga ega ole Jumalale ustavad.
Seega me ei võta Tema jaoks aega ega kaasa Teda enda ellu.
Jumal on armukade Jumal.
Kui sõbrustad maailmaga, siis oled Jumala vaenlane,
mistõttu pead otsustama, millisele poolele asud.
Jakoobuses öeldakse aga,
et Jumal annab meile veel suuremat armu,
et ületada kalduvus kurjusele meis ja teistes)."
Ütleme, et mul on probleem, milles vajan Jumala abi.
Selleks pean lihtsalt end vooluvõrku ühendama.
Oletame, et suure probleemiga ma ei vaja veidi armu,
vaid armu armu peale.
Taevas pole puudust.
Sa saad niipalju armu, kui sul on vaja.
Sul võib olla veidi armu,
sellest natuke enam või siis sellest rohkem.
Jumal andis iisraellastele mannat vastavalt iga perekonna vajadusele.
Piiblis on kirjas, et mõned said rohkem ja teised vähem.
Vastavalt liikmete arvule.
Sul võib olla näiliselt kõikidest suurim probleem,
kuid sellest pole midagi viltu, sest Jumal on täiuslik tasakaalustaja.
Väiksema probleemi puhul saadakse ka vähem armu.
Kui sinu ees on tohutu probleem, siis saad selleks piisavalt armu.
Sinu tegevus pole raskem kui kellegi teise oma,
sest Jumal annab armu vastavalt vajadusele.
Seetõttu ära hakka end haletsema.
Ruttasingi ette, pidin seda hiljem ütlema.
Kas oled ühenduses Temaga?
Mõned inimesed saavad kontakti Jumala väega ja nad õpivad.
Nad nõustuvad ning liiguvad usu ja armu läbi.
Kui tahad, et sinu elu kannaks valgust
ja Jumala vägi oleks kogetav, siis jää ühendusse Temaga.
Ühel hetkel suudad seda järgida,
kuid siis juhtub midagi ja ühtäkki põled läbi.
Võiksin teile mitmeti rääkida, kuidas tekib läbipõlemine.
Peamiselt on sellel kolm põhjust.
Üht olen juba maininud.
Nendeks on andestamatus, salaviha ja hukkamõistev vaim.
Nimetatud tekitavad sinu elus kui vaimset läbipõlemist.
Võid enda arvates teha kõike õigesti, kuid kui sinu elus on selline jama,
siis takistab see sind vaimulikult ja peatab sinu palvevastuse.
Piiblis on kirjas tõotus, et kui palud, siis ka saad selle.
Öelge kõik: ma saan selle.
Ta ei ütle meile, millal see juhtub.
Oleme justkui ooteperioodis.
Kui paljud on selles kohas?
Meil kõigi elus on kohti, kus oleme kui ooteperioodis.
Oleme selles kuni oma elu lõpuni.
Kui saad kõik praegu kätte,
siis leiad midagi uut, mille pärast paluda ja oodata.
Jumal annab sulle tõotuse ning sa pead uuesti ootama.
Neil ooteperioodidel peame hoidma enesevalitsust.
Üks viis, mis paneb meid enesevalitsust kaotama
ja loobuma Jumala väest meie elus on just nimelt nurisemine.
Kui mõistad armu tegelikku olemust..
Arm toob alati esile tänutunde.
Kui tänulikud peaksime olema?
Mitte ükski usuletulnu ei peaks nurisema millegi pärast.
Sind juba päästetakse Põrgust.
Jumal on juba teinud meile üle mõistuse palju.
Siiski leiame põhjuse nurisemiseks.
Olen veendumusel, et nurisemine on patt,
mitte möödapanek, meie nõrk koht või inimloomus.
See on patt ja leian, et meil peaks olema kartus nurina ees.
See kui blokeerib Jumala väe.
Kui paljud mõistavad?
See katkestab Jumala väe voolu,
kui keskendume meie elus kasvõi paarile ebameeldivusele.
Isegi kui sinu arvates on neid rohkem.
Ükskõik, kui palju on ebameeldivusi, siis kõiki õnnistusi vaadates näed,
et need kaaluvad kaugelt üle selle, mida pead vääraks.
Ka sellistelt koosolekutelt saan kirju, kus nurisetakse valgustuse pärast.
Kas tahad mind teleris näha?
Selleks on paratamatult tulesid vaja.
Poleks kasu, kui hakkaksid vaatama ning ma istuks laval pimedas.
Inimesed tulevad ja..
Kõik ei ole sellised, kuid isegi need mõningad
panevad ohkama: kas teete nalja?
Kirjuta ja räägi millestki positiivsest.
Muusika oli liiga vali.
Noortele meeldib vali muusika.
Neile, kellele ei meeldi vali muusika on olnud juba ehk 40 aastat usus
ega tee niikuinii midagi, seega meie jõuame noorteni.
Mulle ei meeldi tempokad laulud,
kas te ei võiks jääda vanade hümnide juurde?
Nüüd on uus põlvkond.
Nad peavad kogudusse jõudma ja me ei saa neid enda moodi muuta.
Peame neile järgi minema.
Neile meeldib ehk see, mis meile on vastukarva.
Mind häirib isiklikult suitsumasin.
Ma pole sellele veel pihta saanud.
Väidetavalt on seda vaja üldise atmosfääri loomiseks.
Minu puhul tekitab see olukorra, kus olen kui siil udus.
Tõime selle teie, mitte minu jaoks.
Kui lõpetaksime endale mõtlemise ja märkaksime teiste vajadusi,
mõistaksime, et peame nende tõttu kannatama mõningast ebamugavust.
Tahtsin hetkeks mainida.
Mitte kõik, kuid paljud on vaimselt kaotanud enesekontrolli.
Kindlasti mitmed.
Ära nurise.
Jumala armu saades ära nurise.
Minul on Jumala arm, et teha seda teenistust.
Minust oleks rumal siinkohal nuriseda.
Olen seda mõni kord teinud ja Jumal on mind korrigeerinud.
Nurisesin, sest igal pool tundsid inimesed mind ära.
Kaubamajas käies peatati mind ligi 25 korral.
See väsitas.
Kord nurisesin selle pärast taas
ja Jumal ütles: kui sa ei taha seda, saan teha vajalikud muudatused.
Anna andeks, Jumal.
Mul oli arm midagi teha ja ikkagi hakkasin nurisema.
Palusin, et saaksin üle maailma evangeeliumi levitada,
kuid ühel korral nurisesin, sest ei leidnud hotelli.
Nii sageli nuriseme selle pärast, mida oleme ise Jumalalt küsinud.
Mõnede suureks unistuseks on teha tööd J. Meyeri teenistuses.
Juba sellele mõtlemine toob neil kananaha ihule.
Ühtäkki nad mõistavad, et seda tehes nad
ei pruugi mind üldse näha, sest reisin pidevalt ringi.
Peale selle avastatakse, et seegi on töö nagu kõik teised,
kus peab kõvasti töötama ja siin on kõrged nõudmised.
Mõni ehk peavad selle töö tegemist tähelepanuväärseks imeks,
kui nad ei mõista minu öeldut ning lõpuks nad nurisevad.
Mõningad teist kaotasid töö majandusliku tagasilöögi tõttu.
Enne nurisesid selle pärast, kui nüüd sooviksid seda tagasi.
Kallike, ehk nurised oma abikaasa pärast,
kuid siin ruumis võib olla keegi, kes võtaks ta hea meelega sinult ära.
Koguduses on liiga rõõmus.
Vaatame Filipi 2:14.
Peaksime olema tänulikud.
Kui paljud teist ei kannata,
kui teete lastele kõikvõimaliku ja nad nurisevad ka selle juures.
Teate, et Jumal tunneb samamoodi.
Päris hea oleks teha väljakutse ühel päeval mitte nuriseda.
Kiri filiplastele 2:14 laiendatud tõlge:
"Tehke kõik nurisemata (kritiseerimata Jumala vastu)
ja vaidlemata (üksteisega).."
"Ma ei nurise Jumala vastu, vaid oma üldiselt oma elu üle."
Kas sa pole siis öelnud: Jumal, annan kõik sinu kätte?
Sinu tahe sündigu.
Minu aeg on sinu päralt.
See mulle küll ei meeldi.
Peske oma nõusid nurisemata.
Käige kaupluses ja koristage maja ilma torisemata,
vahetage autol õli nurisemata, niitke muru torisemata,
olge liikluses nurisemata, makske makse torisemata.
Lahkuge täna parklast nurisemata.
Kui õpetan teile täna, kuidas olla ühenduses Jumalaga
ja sa tunned, et nüüd hakkad julgelt selles elama.
Lahkudes vihastud kellegi peale, kes sõidab sulle autoga ette.
Ühe hetkega on sinus andestamatus ja pahameel.
Nurised kõige üle ja pead jutlust uuesti kuulama.
Ma ei paku meelelahutust vaid tahan, et elud muutuksid.
Paulus oli alati tänulik Jumala armust.
Jumala arm on võrratu.
Filipi 4:6: "Ärge muretsege ühtigi, vaid teie vajadused saagu kõiges
Jumalale teatavaks tänuütlemisega palumises ja anumises."
Tänulikkus kastab seda seemet, mida istutasid lõikuseks.
Kui me pole tänulikud sellest, mis meil on hetkel olemas,
siis miks peaks Jumal andma meile midagi nurisemiseks?
Tahad teada, kuidas Jumala vägi võib sinus kasvada?
Ole tänulik.
Taanieli raamatu 6. ptk-is öeldakse,
et ta põlvitas 3 korda päevas, et tänada Jumalat.
Kolm korda päevas.
Ta peatas enda tegevuse, põlvitas ja tänas Jumalat.
Võib-olla peaksid panema oma telefoni märkme
ja kui see heliseb, siis peatu ning täna Jumalat.
See oleks kui vastumürk nurisemisele.
See tuletab meile meelde, kui hea on Jumal.
"Tulge sisse ta väravaist tänuga, tema õuedesse kiitusega.."
Ole tänulik ja väljenda seda.
Enesehaletsus on teine, mis tekitab inimestes läbipõlemist.
Mõned saavad Jumala armu,
mis aitab neid, kuid hakkavad end haletsema.
Vaene mina..
Haletsesin ennast nii mitmeid aastaid.
Ühel hetkel ütles Jumal mulle:
võid olla hädine või väeline, kuid mõlemat pole võimalik.
Kui tahad, et Jumala vägi oleks sinu elus nähtav,
siis enne lahkumist tee otsus, et loobud enesehaletsusest.
"Joyce, sa ei tea juhtunut."
Sa ei kujuta ette, mis toimus minu või kellegi teise elus.
Kas arvad, et iga kord, kui siin naeratan,
siis on minu elus kõik korras?
Kas arvad, et Saatan ei püüa meid endast välja viia?
Pean enda elus rakendama sedasama tõde,
millest ma hetkel teile räägin.
Pean jääma ustavaks ja säilitama ühenduse Temaga.
Usaldan Jumala armu ja tean,
et ei saa olla korraga hädine ja väeline.
Sinu eluolukorrad pole kõige hullemad.
Kellelgi siinviibijatest võib olla sinust suurem probleem.
Keegi teine on saanud sinust enam haiget.
Kedagi teist on sinust halvemini väärkoheldud.
Kõikidel on asju, mis nende teele tulevad.
Jumala vägi aitab sul need olukorrad ületada,
kuid sa ei saa ennast haletseda.
Enesehaletsus on kui ebajumalakummardamine.
Ma ei kummarda mingit kuju.
Enesehaletsuses otsustad keskenduda iseendale.
Kõik keerleb vaid sinu ümber.
Sa ei näe Jumala õnnistusi, üksnes seda, mis on valesti.
Selle osas tuleb olla ettevaatlik, sest Saatan tahab, et oleksid selles.
Haletsesin end nii kaua,
kuna mu isa väärkohtles mind seksuaalselt.
Teie ees seisab naine,
kes 13-18 eluaasta kestel vägistati oma isa poolt 200 korral.
Ärge öelge mulle, et te ei saa ületada enda minevikku.
"Niisiis, kui keegi on Kristuses, siis ta on uus loodu,
vana on möödunud, vaata, uus on sündinud."
Pidin ära andma enesehaletsuse ja Jumal andis vastu oma väe.
Kas tahad Tema väge või enesehaletsust?
Uuenda enda meeli.
Mõtle enda tulevikule, mitte sellele, mis kunagi juhtus.
Kui peaksid tagasi vaatama, siis oleksid su silmad kuklas.
Kuna nad on ees, siis see tähendab edasiminekut.
Meil on kaks kõrva ja üks suu,
seega peame rohkem kuulama ja vähem rääkima.
Küll meil on alles lõbus.
Kui paljud nõustuvad, et võivad Jumala väe katkestada,
kui tõmbume endasse ja haletseme iseend.
Viimasena tooksin välja, et saame Jumala väge takistada,
kui tahame milleski võtta Jumala au endale.
Õpid armu ja Temaga ühenduses olemist.
Sinu elus läheb kõik hästi.
Jumal kasutab ja õnnistab sind.
Ta õnnistab sind finantsiliselt, annab ametikõrgenduse,
kuid ühtäkki võtad seda iseenesest mõistetavalt.
Seegi tekitab sinus läbipõlemist.
Vaatame Taanieli 4.
Kas oled kindel, et annad Jumalale kogu au?
Me pole näinud, mida Jumal
teeb kellegi kaudu, kes annab kogu au Temale.
Me pole seda veel näinud.
Kahjuks hakkavad nii paljud, keda Jumal kasutab, arvama,
et see tuleneb nendest endast
ja nad võivad kohelda inimesi oma äranägemise kohaselt
või et nad võivad teha, mida iganes soovivad.
Lõpuks nad põlevad läbi.
Taanieli 3:31-33 laiendatud tõlge:
"Kuningas Nebukadnetsar,
kõigile rahvastele, suguvõsadele ja keeltele,
kes elavad kogu maal: teie rahu olgu suur!
Mul on hea meel teha teatavaks tunnustähti ja imetegusid,
mis kõrgeim Jumal mulle on teinud.
Kas märkate, kuidas Jumal saab sellest kogu au?
Kui suured on tema tunnustähed ja kui vägevad on tema imeteod!
Tema kuningriik on igavene kuningriik ja tema valitsus on põlvest põlve.
Taanieli 4:1: "Mina, Nebukadnetsar,
olin muretu oma kojas ja õnnelik oma palees."
Imeline.
Ta andis kõigile märku, et selle taga oli vaid Jumal.
Vaadake Jumalat, kellelt tulevad see headus, imed ja tunnustähed.
Nii kaua, kui ta andis au Jumalale, oli kuningas muretu ja õnnelik.
Ma ei tea, kuid midagi juhtus 30 salmi pärast.
Sellesamas peatükis tema elus.
Ma ei tea, milline oli ajavahemik, kuid arvatavasti mitte väga pikk.
Salm 26: Kaheteistkümne kuu pärast,
kui ta oli kõndimas Paabeli kuningliku palee katusel,
hakkas kuningas rääkima ja ütles: "Eks see ole see suur Paabel,
mille ma oma võimsa jõuga olen ehitanud.."
Hämmastav rumalus.
"..kuninglikuks valitsuspaigaks ja oma väärikuse auks?"
"Sõna oli alles kuninga suus, kui taevast kostis hääl:
"Sinule, kuningas Nebukadnetsar, öeldakse: Sinult võetakse kuningriik.."
Ta kaotras enesevalitsuse.
Täielikult.
Apostlite teod 3 näeme,
kuidas Johannes ja Peetrus kohtasid jalutut, kes kerjas raha.
Peetrus ütles talle:
"Hõbedat ega kulda mul ei ole, aga mis mul on, seda ma annan sulle:
Jeesuse Kristuse, Naatsaretlase nimel - tõuse ja kõnni!"
See mees sai koheselt terveks.
Inimesed hakkasid austama Johannest ja Peetrust.
Loen teile apostlite vastuse neile.
Apostlite teod 3:12-13: "Iisraeli mehed,
miks te imestate selle üle või miks te ainiti vahite meid,
otsekui meie oleksime oma erilise väe või jumalakartlikkusega
selle mehe pannud kõndima?
Aabrahami Jumal ja Iisaki Jumal ja Jaakobi Jumal,
meie isade Jumal, on kirgastanud oma sulase Jeesuse,
kelle teie olete reetnud ja ära salanud.."
Seda tegi Jumal, mitte nemad.
Peame seda meeles pidama, et me ei saa Jumala au varastada.
1. Korintlastele 1:27 öeldakse,
et Jumal valib eesmärgiga maailma meelest nõrga ja rumala.
Selle, mis on näiliselt kasutu ja väärtusetu,
et kasutada neid maailmas enda töö jaoks.
Ta valis minu ja sinu.
Jumal valib inimesi, kes ei tea, mida nad käesolevalt teevad.
Ta valib need, kellel pole piisavalt haridust, raha
või toetajaid, ning ütleb neile: minge ja ma olen teiega.
Kas märkasite, et enne peab hakkama minema?
Minge ja ma olen teiega.
Jumal käskis Aabrahamil jätta kõik harjumuspärane maha
ning järgneda Talle kohta, mida Ta talle näitab.
Ehk Aabraham ütles: "Näita Jumal ja ma lähen."
Jumal vastas selle peale: Mine enne ja siis ma näitan.
Heebrea 11. ptk-is öeldakse,
et Aabraham läks välja, teadmata, kuhu ta läheb.
Ta ei hakanud liialt juurdlema.
Ta tegi selle ususammu ja usaldas Jumalat.
Jumal valib maailma meelest narrid, et häbistada tarku.
Ta teeb seda selleks, et ükski surelik inimene
ei suudaks mõeldagi Jumala au varastamisest.
Isegi selles me unustame, kust Ta on meid välja toonud.
Unustame vägevad imed, mida Jumal on meile teinud.
Dave rääkis täna USA-st, mis on unustanud oma mineviku.
Märkimisväärsed imed, mida Jumal sel ajal tegi.
Lühikese aja jooksul
tegi Jumal sellest maast maailma suurima riigi.
Miks on inimestel nii raske seda näha?
Asjaolud halvenevad selles riigis vaid ühel põhjusel
ja selleks on rahva ärapöördumine Jumalast.
Nad tahavad Jumalast lahti saada.
Jumal tahetakse kõigest välja saada.
Las Jumal lahkub koolidest, piiblikirjakohad valitsusasutustest,
ära püstita midagi, mis viitaks jõuludele.
Me ei või teha seda ja teist.
Keelustatakse kõik, millel on mingigi seos Jumalaga.
Peame seisma oma põhimõtete eest ja Jumal hoolitseb meie eest.
Miks on nii raske mõista, et koolidest palve eemaldamisega
ja seintelt kümne käsu kõrvaldamisel on kogu koolisüsteem allakäigus.
Milleks kaasata mitmeid eksperte selle välja selgitamisel?
Peaksime usu ja riigi lahus hoidma.
Miski ei tööta, kui Jumal välja jätta.
Enesekindel inimene teab, et peab olema ühenduses Jumalaga,
sest ilma Temata ta ei suuda midagi.
Ainult Jumala armus me püsime.
Täna pakun 6-osalist CD-sarja "Grace, grace and more grace"
ja Andy Stanley teost "The Grace of God".
Õpi põhjalikult Jumala armust, sest see muudab su elu täielikult.
Arm on võrratu kink Jumalalt.
Sellel on võime päästa, tugevdada, ühtlasi laieneb see pidevalt.
Pakume täna 6-osalist CD-sarja "Grace, grace and more grace"
ja Andy Stanley teost "The Grace of God".
Lisainfo tellimise kohta: www.joycemeyer.org
Kas sul on hetk?
Heida pilk sellele..
Tahan rääkida usu väljarääkimise tähtsusest,
isegi seistes silmitsi hirmu ja kahtlustega.
See on hetk tegutsemiseks.
Parim viis mõtte muutmiseks
on rääkida vastupidiselt seda, millele parema meelega mõtleksid.
Kas tunned, et Jumal on sinu peale vihane?
Seesama probleem puudutab inimesi nii koguduses kui ka sellest väljas.
Jumala armastuse mõistmine vabastab sind süütundest.
Nii paljud jooksevad hirmust Jumala juurest ära.
Otsusta täna, et sa ei ela hirmus ja et Jumal ei ole sinu peale vihane.
Lisainfo tellimise kohta: www.joycemeyer.org
Tõlge: Mailis Mägi
Eelnev saade valmis tänu J. Meyeri teenistuse toetajatele.